Idoia Azurmendi

Idoia Azurmendi Arotzena (Azpeitia, Gipuzkoa, 1971 - ib., 2023ko urtarrilaren 26a) musikagilea, abeslaria eta koru zuzendaria izan zen. Bere lan batzuk aukeratuak izan dira Tolosako abesbatzen Nazioarteko Lehiaketan parte hartzaileek derrigor interpretatzeko kantu gisa.

16 urte zituen arte Zumarragan bizi izan zen. Ondoren, Azpeitira joan zen.

 Ibilbide profesionala 
Zumarragako Musika Eskolan hasi zituen Solfeo eta pianoko ikasketak. 16 urterekin Azpeitira bizitzera joan eta, bertan jarraitu zuen musika ikasketekin. 

Gloria Larramendirekin eman zituen koru munduko lehenengo pausoak. Ondoren, Donostiako Goi Mailako Kontserbatorioan jarraitu zuen ikasten. Musika Pedagogia, Lengoaia Musikala, Musikologia, konposizioa eta Abesbatza Zuzendaritza espezialitateetako tituluak bereganatu zituen.

2010ean Irungo Kontserbatorioan plaza bat lortu zuen oposaketa bidez Musika Hizkuntzako espezialitatean.

Zuzendari eta konpositore askorekin egin ditu ikastaroak, hala nola, Franz Brandl, John Poole, Vytautas Miskinis, Alexander Vatsek, Johann Van Der Sandt, Michael McGlynn eta Brady Allred.

Oiartzungo Izotz abesbatza eta Orioko Salatxo abesbatza zuzendu ditu besteak beste.

Hainbat abesbatzetan aritu da era partaide moduan: Antxieta Gazteak, Amalda abesbatza, Gipuzkoako Gazte Abesbatza, Kanta Cantemus Korua, eta, azkenik, Aquam Lauda korua. Azken bi talde hauetan erreferentzia nagusia eta bultzatzaile nabaria izan du Javier ]], [[ handia. Haren bultzada ezinbestekoa izan da Idoiaren konposizioaren munduan.

 Lanak 
 Txori sendalari (1999)
 Txori sendalari (birmoldaketa)(2002)
 Mendira goaz (2005)
 Jesus jaio da (2005)
 Mila txintxarri (Jesus jaio da) (birmoldaketa) (2021)
 Gabon miresgarriak (2005)
 Maiderren baserrian (2006)
 Esperantzari leiho bat (2006). Lan hau derrigorrezko lana izan zen Tolosako Abesbatzen lehiaketan 2017an.
 Itsasoa ari zait (2006)
 Hondartzan (2007)
 Dorremendi (2007)
 Esnatu Olentzero (2007)
 Safaria (2007)
 Gabonak iritsi dira (2008)
 Urazpian (2017). Lan honek BBK 2. saria jaso zuen 2017. urtean.
 Zorion tantak (2022)
 Beldurrik gabe  (2022)
 Zure zain (2022). Lan honek BBK 2. saria jaso zuen 2022. urtean.

 Erreferentziak 

 Kanpo estekak 

 @Arotzena Twitter kontua.

Kategoria:Gipuzkoako musikagileak
Kategoria:Gipuzkoako abeslariak
Kategoria:Euskal Herriko abesbatza zuzendariak
Kategoria:Azpeitiarrak